Det gik mildest talt sløjt med talentjagten, da produktionsselskab var i Herning for at lede efter talenter til TV 2-programmet 'Danmark har talent'

Det er programmet, som har gjort Paul Potts og Susan Boyle internationalt kendte, og som musikmogulen Simon Cowell står bag.

Men da der i weekenden var casting i Herning til den danske udgave af 'Britain's Got Talent', var det småt med potentielle danske verdensstjerner.

Se også: Endnu et talentshow får dansk tv-premiere

Der var nemlig ingen, der var mødt op til audition på TV 2-programmet 'Danmark har talent', og casterne havde heller ikke held med at spotte talent hos forbipasserende i gågaden, skriver Herning Folkeblad.

En nål i en høstak

- Det er lidt som at finde en nål i en høstak. Det er meget opsøgende arbejde og en fantastisk oplevelse, når man så finder én, fortæller den ene af casterne fra produktionsselskabet Blu, Anne Møen, til avisen.

Se også: Susan Boyle bruger millionvilla som klædeskab

'Danmark har talent' bliver efter planen sendt på TV2 til efteråret, og man må håbe, at folkene bag programmet har mere held med at finde talenter til det, TV 2 kalder 'verdens største tv-show', i andre danske byer, end de havde i Herning.